प्राथमिक वर्ण
किसी वर्ण दिक में प्राथमिक वर्ण (primary color) ऐसा रंग (वर्ण) होता है जिसे उस दिक-व्यवस्था में मूल माना जाए और जिसे किसी-भी अन्य रंगों के मिश्रण से बनाया नहीं जा सकता। उदाहरण के लिए लाल-हरा-नीला (RGB) वर्ण दिक में लाल, हरा और नीला तीन प्राथमिक वर्ण होते हैं। द्वितीयक वर्ण और तृतीयक वर्ण इन प्राथमिक वर्णों के मिश्रण से बनाए जाते हैं।
तैलचित्रण
प्राचीन चित्रकार कैनवास पर पहले अंगूर की बेलों के कोयले (Charcoal) से रेखांकन कर लेते थे, फिर केवल किसी एक रंग से "शेड" आदि लगाकर चित्र को पूरा कर लेते थे। इसके बाद आवश्यकतानुसार उसमे रंगों की पतली तहें लगाई जाती थीं जिससे नीचे का रंग भी झलकता रहे। इसी तरह धीरे धीरे वांछनीय प्रभाव प्राप्त होने तक रंग लगाए जाते। रैमब्राँ (Rembrandt) रुबेंस (Rubens) और टिटियां (Titian) इस प्रकार के अंकनविधान में बेजोड़ थे। कला के अन्य गुणों के अलावा बुरुश का दक्ष प्रयोग उनके चित्रों की विशेषता है जो केवल तैल चित्रण में ही संभव है।